Yuxarı Ağalı

Yuxarı Ağalı — Azərbaycan Respublikasının Biləsuvar rayonunun Yuxarı Ağalı kənd inzibati ərazi dairəsində kənd. 6 may 1997-ci il tarixli 293-IQ saylı Azərbaycan Respublikasının Qanunu ilə Biləsuvar rayonunun faktiki mövcud olan Yuxarı Ağalı kəndi dəqiqləşdirmə qaydasında Ağalıkənd kənd inzibati-ərazi vahidinin tərkibində yaşayış məntəqələri uçot məlumatına daxil edilmişdir.

 Toponimikası 
Rayonda ağalı komponentli iki kənd mövcuddur: Ağalıkənd və Yuxarı Ağalı. Oykonimin birinci komponenti coğrafi mövqeyi, ikinci komponenti isə keçmiş dilağarda tayfasının canşalı (cahanşahlı) tirəsinin ağalı nəslinin adını əks etdirir. 1870-ci ilə aid bir sənəddə Ağalıkəndin bu nəsilin nümayəndələri tərəfindən salındığı haqqında məlumat verilir.

 Tarixi 

 Tarixi abidələri 
Kənddə daşınmaz tarix və mədəniyyət abidəsi qeydə alınmamışdır.

 Coğrafiyası və iqlimi 
Kənd rayonun cənubunda yerləşir. Muğan kəndi və İran İslam Respublikası ilə sərhəddir.

31 may 2023-cü ildə Bolqarçayda olacaq sel təhlükəsindən vətəndaşların qorunması məqsədilə Biləsuvar rayonunun Yuxarı Ağalı, Amankənd və Muğan kəndlərinin sakinləri təxliyə edilmişdir.

 Əhalisi 
 İl Daimi əhali Kişilər Qadınlar19993952041912009↗766↗403↗363

 İqtisadiyyatı 
Kənddə 185 təsərrüfat var. Kəndin ümumi torpaq sahəsi 350 hektardır.

 Mədəniyyəti 
Kənddə Yuxarı Ağalı kənd kitabxana filialı, Yuxarı Ağalı kənd klubu və Yuxarı Ağalı mini EATS fəaliyyət göstərir.

 Təhsil 
Kənddə Yuxarı Ağalı kənd ümumi orta məktəbi fəaliyyət göstərir.

 Din 
Kənddə 17 iyun 2010-cu ildə qeydiyyatdan keçən, şəhadətnamə nömrəsi 100110 A3-407 olan Yuxarı Ağalı kəndi "Cümə" məscidi dini icması fəaliyyət göstərir.

 Səhiyyə 
Kənddə Yuxarı Ağalı kənd tibb məntəqəsi yerləşir.

Kənddə 1 baytarlıq məntəqəsi mövcuddur.

 İstinadlar 

 Xarici keçidlər 

 Həmçinin bax 

Kateqoriya:Biləsuvar rayonunun kəndləri
Kateqoriya:Yuxarı Ağalı kənd inzibati ərazi dairəsindəki yaşayış məntəqələri